text: Днес е световния ден на Майката Земя | Днес.dir.bg
  02:29 | 30.11.21
  Международният ден на Майката Земя беше обявен с резолюция на Общото събрание на ООН
  09:04 | 22 април 2018 3 767 NASA
  На 22 април се отбелязва Международният ден на Майката Земя.
  Международният ден на Майката Земя беше обявен с резолюция на Общото събрание на ООН по инициатива на Боливия. Съавтори на резолюцията станаха над 50 държави членки на ООН.
  Според резолюция 63/278 Майката Земя "е общоприето название на планетата Земя в редица страни и региони". Името "отразява съществуващата взаимозависимост между човека, другите живи същества и планетата".
  Целта на Международният ден на Майката Земя е да способства за опазване на съществуващото природно разнообразие и постигането на баланс между човека и природата, поддържане на справедлив баланс между икономическите, социалните и екологически нужди, както и борба с пренебрежителното отношение на хората към природните ресурси и екосистеми.
  В САЩ традицията да се провежда Ден на Земята на 22 април е започнала още от 1970 г. и след това е била възприета от други страни. На 22 април милиони американци се включват в шествия с искане властите да гарантират икономическата сигурност.
  Мотото на Международният ден на Майката Земя през 2018 г. е спирането на замърсяването с пластмасови изделия.